section_heading: Spisateljski rad i kolumne
paragraph_text: Pored skladateljskog i obrađivačkog (aranžerskog) rada bavi se i pisanjem. Od 1996. godine je redoviti kolumnist u listu Status - glasilo HGU, u kome je do sad objavio oko 20 članaka. Većina je objavljena u kolumni Midi glazba koja govori o mogućnostima korištenja računala kao glazbenog studija. Od Božića 1997. godine pokrenuo je drugu stalnu kolumnu o novijim oblicima duhovne glazbe nazvanu Popularna duhovna glazba u Hrvatskoj koja predstavlja prvu sistematsku analizu duhovne glazbe u Hrvatskoj od šezdestih do danas. Do sad je objavljeno 6 nastavaka: Uvodni dio, Povijesni prikaz crkvene glazbe, Zanos šezdesetih i sedamdesetih, Osamdesete - prvi i drugi dio i Uskrs fest te prilog o božićnim pjesmama u Hrvatskoj. U listi za mlade Pogled jedno vrijeme imao stalnu glazbenu kolumnu SlaNe note u kojima je bavila aktuelnim glazbena zbivanja u Hrvatskoj.